В отговор на получен имейл относно провеждане на консултации на Доклад за Екологична оценка на програма „Транспортна свързаност“ 2021-2027 , изразяваме следно становище :

* Мярка: „ *За всички линейни обекти, както и за жп гарите и интермодалните терминали, където е възможно – без да се нарушават изискванията за безопасност на обектите, да се предвидят зелени пояси с широчина 4-5 m, от двете страни на линейния обект, съответно около съоръженията на гарите и терминалите, с местни растителни видове.“ ,* предлагаме текста да се прецизира като *„линейни обекти“ , “от двете страни на линейният обект“* да бъдат премахнати. Да останат текстове за жп гари и интермодални терминали - където е възможно.

Предложението за отпадане на горецитираните текстове е породено от факта, че към момента е приключило изработването и съгласуването на проектите за устройствени планове, с цел осигуряване на необходимите площи за разполагане на елементите на железопътната инфраструктура. С проектите за ПУП се осигуряват само необходимите площи за реализацията на проектите и където е необходимо за изпълнение на поставените условия в издадени решения на МОСВ. Не се предвидени територии, в които да бъдат извършвани дейности извън компетенциите на ДП НКЖИ, каквато е предложената мярка. Същата би могла да бъде изпълнявана от съответните общински администрации.

* Мярка: *„Старата железопътна гара в с. Казичене, т. нар. „Царска спирка”, която има статут на архитектурно-строителна културна ценност, е застрашена от пълно разрушаване. Препоръчваме да се предприемат дейности за нейното опазване, съгласувани с Министерството на културата. Тези дейности трябва да са насочени към възстановяване на автентичния ѝ облик и промяна на предназначението на сградата с цел нейната социализация.“ -* Старата железопътна гара в с. Казичене или т.нар. „Царска спирка“ не е в активите на ДП НКЖИ. Същата еизвън обхвата на проектите на Компанията, които се финансират от ЕСИФ.